Lützelflüh

Lützeflüe (amtlech Lützelflüh) isch en Ywohnergmeind im Verwautigs-Chreis Ämmitau im Kanton Bärn, Schwyz. Geografy Lützeflüe ligt uf bede Syte vor Ämmi im ungere Ämmitau. Zur Gmeind ghöre d Ortsteil Oberdorf, Ungerdorf, Grüenematt, Ramsei u d Exklave Luterbach un Oberried. D Gmeindsflächi bsteit us 65,7 % langwirtschaftlecher Flächi, 24,8 % Waud, 8,9 % Sidligsflächi u 0,7 % süschtigi Flächi. D Nachburgmeinde si Rüegsou, Sumiswaud, Trachsuwaud, Rüderschwiu, Hasli. Gschicht Lützeflüe isch zum eerschte Mau im Jahr 1225 aus Lucelfluo gnennt worde. Im Wyler Ramsei isch bis änds 20. Jahrhundert d Moschterei «Ramseier» gläge. Bis zum 31. Dezämber 2009 het d Gmeind zum Amtsbezirk Trachsuwaud ghört. Ywohner Quäuue: Bundesamt für Statistik 2005 Zue- u Abnahm syt 1850 Dr Uusländeraateil isch 2010 bi 4,8 % gläge. Religion 85 % vo de Ywohner si evangelisch-reformiert, 5,4 % si römisch-katholisch (Stang 2000). Sprach u Dialäkt Bir Vouchszeuuig 2000 hei vo de 3957 Ywohner 96,2 % Dütsch aus Houptsprach aaggää, 0,4 % Französisch u 0,9 % Italiänisch. Dr bärntütsch Dialäkt vo Lützeflüe ghört zum Hochalemannisch. Politik Bi de Nationauraatswahle 2011 het s das Ergebnis ggää: BDP 17,0 %, CVP 0,7 %, EVP 7,0 %, FDP 5,6 %. GLP 2,7 %, GP 6,4 %, SP 10,9 %, SVP 41,9 %, Suschtigi 7,8 %. Gmeindspresidänt vo Lützeflüe isch dr Beat Iseli (Stang 2013). Wirtschaft D Arbetslosigkeit isch im Jahr 2011 bi 2,2 % gläge. Lüt Z Lützeflüe lige drei bikannti Lüt bigrabe: der Pfarer u Outor Jeremias Gotthelf, der Outor Simon Gfeller und de Bärntütschforscher Emanuel Friedli. Uf d Wäut cho isch z Lützeflüe (im Wyler Ramsei) d Ruth Jörg, langjährigi Redaktorin am Schwyzerische Idiotikon. Biuder Literatur Anne-Marie Dubler: Lützeflüe.. In: Historisches Lexikon vo dr Schwiiz. Anne-Marie Dubler: Grünenmatt.. In: Historisches Lexikon vo dr Schwiiz. Anne-Marie Dubler: Burg Brandis.. In: Historisches Lexikon vo dr Schwiiz. Weblink www.luetzelflueh.ch Fuessnote